《八咏警戒 其一》
宋代·吴处厚

慎言浑不畏，言出患常随。须信机枢发，难容驷马追。

三缄事可见，两舌业当知。口是起羞本，愿君且再思。

作者简介：邵武人，字伯固。仁宗皇祐五年进士。为将作监丞。蔡确尝从其学赋，及为相，处厚通笺乞怜，确无汲引意。哲宗元祐中，确知安州，作《车盖亭诗》，为处厚所得，乃笺释奏上，诬其攻击太后，确遂遭贬逐。擢知卫州，为士大夫所畏恶，未几卒。有《青箱杂记》。